Plateren itxurak jaten ditugun elikagaien aukera baldintzatzen du - Zientzia Kaiera\nGantz eduki handiagoak dituzten produktuak jaten ditugu gaur egun, eta mugimendu fisiko txikiko lan eta bizimoduak dauzkagu. Baina zergatik jaten ditugu elikagai batzuk eta ez besteak? Zergatik ez dugu osasuntsu jaten? Galdera hori erantzuten duen ikerlana bideratu du María Elena Pérez Ochoak, Basque Culinary Centerreko irakasleak “El placer de comer: una mirada biopsicosocial” tesiaren bidez. Ikertzaileak egindako lanaren arabera, elikagai osasuntsuen kontsumoa eta horri dagokion portaera zentzumenek eta ingurunearen eraginak baldintzatzen dute.\nIrudia: Elena Pérez ikertzaileak ikertu du gazteek eta helduek dituzten ahorakin portaerak eta hauetan eragina duten faktoreak zeintzuk diren. (Argazkia: RestaurantAnticaRoma / Pixabay – Pixabayren lizentziapean)\nElikagaiak hartzea edo ez hartzea gure zentzumenek eta kultura iragazkiek sortutako portaeraren mende dago, eta portaera horretan zeresan handia dute, besteak beste, ohiturek, jarrerek, emozioek, sinesmenek eta sentsazioek. Izan ere, “Ikusmen eta dastamen estimulazioak plazer zentroekin lotutako garunaren guneen aktibazioa errazten du, eta, horrela, elikagaiak hartzera bideratzen da motibazioa”, dio Elena Pérez ikertzaileak. Hau da, homeostasia mekanismoek (autoerregulazioarekin lotutakoek) eta hedonikoek (plazera helburu dutenek) eragiten diote gure aukeraketari eta bien arteko harremanak zehazten du noiz, zer eta zenbat jaten dugun.\nOro har, ikerketa honek erakusten du elikagaiak aurkezteko moduak emozioak (esaterako, poztasuna, tristura eta nazka) eta jarrerak (zaporetsu itxura hartzea, loditu egiten duela pentsatzea) aktibatzen dituela kontsumitzaileongan, eta horrek baldintzatu egiten gaituela jango duguna aukeratzerakoan. Baldintzatzaile horiek, batzuetan, garrantzitsuagoak dira elikagaien kaloriak eta nutrizio balioak eurak baino. Egunerokotasunean, badirudi elikagai osasuntsuen aukeraketa kolokan jar dezaketela konstruktu horiek. “Panorama hori ikusita, gero eta beharrezkoagoa da elikadura autoerregulaziora bideratutako estrategiak sortu ahal izatea ikuspegi biopsikosozialetik”, aipatu du Elena Pérezek.\nIturria: UPV/EHUko prentsa bulegoa: Zentzumenekin lotutako alderdiek eta kultura iragazkiak zehazten dute noiz, zer eta zenbat jaten dugun.\nPérez Ochoa, María Elena (2019). El placer de comer: una mirada biopsicosocial. Doktorego-tesia, UPV/EHU.\nArgitalpen-data: 2019/11/11 · Atala: Dibulgazioa, EHUko ikerketa\nPisua galtzeko, eta berriro ez hartzeko\nHorretarako, bost herrialdetako (Alemania, Estatu Batuak, Finlandia, Grezia eta Portugal) datuak biltzen dituzten 50 argitalpen zientifikoren emaitzak aztertu dira. Datu […]\nPlateren itxurak jaten ditugun elikagaien aukera baldintzatzen du | EIBZko liburutegia\n[…] Zientzia Kaiera / 2019-11-11 / 348 hitz […]\nAsteon zientzia begi-bistan #277 – Zientzia Kaiera\n[…] Oro har, mundu mailan gizakien pisuaren indizea gora egiten ari da. Zergatik jaten ditugu osasuntsuak ez diren elikagaiak? Badirudi galdera horri erantzun nahi izan diola María Elena Pérez Ochoak, Basque Culinary Centerreko irakasleak bere tesiaren bidez. Bere ikerketaren arabera […]


Beasaingo Erauskin plazarako proiektu berria prest dago . Noticias de Navarra\nBeasaingo Erauskin plazarako proiektu berria prest dago\nOinezkoentzako eremu zabal bat sortzea aurreikusten da eta trafikoan aldaketak izango dira\nM. Aranburu - Martes, 20 de Febrero de 2018 - Actualizado a las 06:02h\nGoiko irudian Erauskin plazaren proiektu berriko diseinua ikus daiteke, eta behekoan gaur egungoa. (Argazkia: Beasaingo Udala)\nbeasain- Proiektu esanguratsu bati helduko dio datozen hilabeteetan Beasaingo Udalak: Erauskin plaza edo Estatuaren plaza bezala ezaguna dena goitik behera berrituko dute.\nIazko urtean hausnarketa prozesu bat hasi zuten inguru hori nola berritu pentsatzeko eta herritarrek emandako ekarpenak jaso ondoren, proiektua onestea, lanen esleipena eta obrak hastea etorriko dira. Beasaingo Udalak jakinarazi duenez, uda ingururako lanekin hastea espero dute.\nEremu hau nabarmendu eta biziberritzea da Udalaren nahia, hain zuzen ere, espazio publiko irisgarria, segurua, jasangarria eta, era berean, oinezkoentzako jadanik eginak dauden herriko bi espazio nagusiak lo-tzeko balioko duena: Nafarroa etorbidea, Gernika pasealekuko Pergolak eta Kale Nagusia. Era berean, beste xede nagusi ba-tzuk herritarrentzako topalekua izatea, bertako merkataritza bultzatzea eta zirkulazioa berrantolatuz oinezkoak ibilgailuen gainetik lehenestea dira. Plaza berriaren diseinua egiten hasterakoan, kontuan izan dute eremu hau herrian oinezkoentzako dauden bi ardatz nagusien lotunea dela, Pergolen eta Kale Nagusiaren artekoa. Honela, eremu hau eraldatzen denean, herria alderik alde zeharkatzen duen ardatza nagusia, hiltegi zaharreko zubitik Barrendain plazaraino, oinezkoentzako bihurtuko da.\nerrepidea kenduAldaketarik nagusi eta nabarmenena Erauskin plaza ekialdetik mendebaldera zeharka-tzen duen ibilgailuentzako errepidea kentzea izango da. Honela, oinezkoentzako eremu zabal bat geratuko da, bertatik lasai igaro edo bertan egoteko aukera eskainiz. “Proiektuak herriko ingurune bat biziberritu eta bultzatzea” duela helburu nabarmendu dute. Nahiz eta aldaketen ondorioz oinezkoentzako bidea geldituko den, ibilgailuek kasu oso berezietan sartu ahalko dute bertatik.\nTrafikoaren aldaketez gain, zoladura guztia aldatuko dira eta garaiera eta desnibel guztiak ere kenduko dira lur zorua maila berdinean uzteko asmoz. Horrekin bertako irisgarritasuna hobetu nahi dute eta “pertsonak egoteko espazio ezberdinak” sortuko direla ere aurreratu dute. Hala, hiri-altzariak kokatzearen aldeko apustua egingo du Udalak, inguruari egokituz eta egungo arbolaldiarekin bat eginez. Bestalde, aisialdirako espazioak sortuko dira edozein ekimen mota egiteko aproposa izateko.\noholtza eta monumentuaBeste berrikuntza modura, plaza berriaren ekialdean, eremu osoaren gainetik altxatua geratuko den plataforma edo oholtza bat ere eraikiko da. Plataforma hau, oraingo pergoletako ibilbidearen amaieran kokatuko da, eta altzairuzko txaparekin egindako arku-egitura batez estalia egongo da. Horrela, Nafarroa etorbidetik ikusita atze-oihal baten itsura izango duela adierazi dute, eta Kale Nagusitik begiratuz gero, sarrerako ate nagusi bat emango duela. Agertoki berriak 10x6 metroko azalera izango du eta plataforma hiritar bat izateko asmoz eraikiko da, “irisgarria, eta balio ani-tzekoa, edozein jarduera bertan egin ahal izateko”.\nErauskin plazako toki nabarmenetako bat 1962an eraikitako Loinazko San Martinen omenezko monumentua da. Plazaren berrurbanizazioak monolito honen presentzia nabarmentzea aurreikusten du. Honek bere lekuan jarraituko du eta zenbait egokitzapen egingo zaizkio, hala nola, atzeraino luzatuko den gona itxura izango duen altzairuzko txapaz egindako basamentu berria diseinatuko da eta eskulturaren atzean dagoen santuaren omenez zizelkatuta dagoen eskaintzaren hormari lotuko zaio.


…c/ Gran Vía Don Diego López de Haro, 25. 48009. Bilbao. Bizkaia. (País Vasco) E-mail: bisitak@bizkaia.net. http://turismo.euskadi.eus/es/patrimonio-cultural/palacio-de-la-diputacion-de-bizkaia/aa30-12375/es/. El Palacio …\n…Ibáñez de Bilbao, 18. 48001. Bilbao. Bizkaia. (País Vasco) turismo.euskadi.eus/es/. Con planta de salón, es una bella iglesia de estilo gótico vasco del siglo XVI. Su construcción se inició en 1556 y está situada en un l…\nMuseo Taurino de Bilbao. Bilbao.\n…Plaza de Toros de Vista Alegre. Martín Agüero, 1. 48012. Bilbao. Bizkaia. (País Vasco) Fax.: +34 944102474 | http://www.plazatorosbilbao.com/museo-taurino-bilbao-plaza-toros.asp. Repasa la historia de la tauromaquia en V…\n…Calle Bertendona, 3 bis. 48008. Bilbao. Bizkaia. (País Vasco) E-mail: taquillacampos@arteria.com. www.teatrocampos.com. El Campos Elíseos es el mejor ejemplo de la arquitectura de Art Nouveau de Euskadi. Fue construido a…\n…Plaza Ernesto Erkoreka, 1. 48007. Bilbao. Bizkaia. (País Vasco) E-mail: girpa@alcaldia.bilbao.net. www.bilbao.net/bilbaoturismo. La Casa Consistorial destaca por su decoración, sobre todo en su interior. A la orilla de l…\nAzkuna Zentroa - Espacio Alhóndiga. Plaza Arriquibar, 4. 48010. Bilbao. Bizkaia. (País Vasco) E-mail: info@azkunazentroa.eus. https://www.azkunazentroa.eus/az/cast/inicio. Moderno centro de arte contemporáneo y ocio conv…\nMuseo de Bellas Artes de Bilbao. Bilbao.\n…Plaza del Museo 2. 48011. Bilbao. Bizkaia. (País Vasco) Fax.: +34 944396145 | E-mail: info@museobilbao.com. Lo antiguo, lo nuevo y lo propio. El Museo de Bellas Artes realiza un recorrido por la historia general del arte…\n…Plaza Arriaga, 1. 48005. Bilbao. Bizkaia. (País Vasco) E-mail: informacion@teatroarriaga.com . www.teatroarriaga.com. El Teatro Arriaga es uno de los edificios más importantes de la ciudad de Bilbao. Inspirado en la Óper…


Izu eta Pagolleta | Ruta Artikutza, Navarra (España)- GPS track\n3.025 235 1888\nBisitak 422, kokapena 8\nXIII. mende arte ez ditugu lehenengo erreferentzi historiko idatziak aurkituko eta horietan, antzina lurralde hauek Orreagako Errege Etxe eta bere Ospitale Orokorraren menpe egon zirela aipatzen da. Egun, barrutiaren hainbat lekutan Monasterio ospetsuaren irudia den makulua landurik duten zenbait mugarri ikus ditzakegu. Ehun mugarritik gora mantentzen dira oraindik. XIX. mendean Mendizabal eta Esparteroren Desamortizazio legearen arabera lurralde hauek besterenduak izan ziren eta ondorioz, hurrengo urteetan jabez maiz aldatu ere.\nBeraz, esan daiteke, XIII. mendetik XIX. mendera arte barruti osoa Orreagako Santa Maria Kolejiata Errealaren eskutan egon zela eta garai horietan eman zela Artikutzako balore naturalen ustiaketarik handiena, mende horietan sortu baitziren burdinaren metalurgia gunerik garrantzitsuenak. Ikazkinek, artzainek, karobigileek eta burdingintzan aritzen zirenek jabeei errenta ordaintzen zieten lur horien ustiaketaren trukez.\nKaixo, zure lagunak ibilbide interesgarri hau topatu du Izu eta Pagolleta https://eu.wikiloc.com/ibilbide-senderismo/izu-eta-pagolleta-32514679 Ondo izan, Wikiloc | Rutas del Mundo


Gazta egiten - Ahotsak.eus\nGazta egiten Bere amak gazta egiten zuen: eskuz egiten zuen, ez makinekin, gaur egun bezala. Eibarrera joaten zen gaztak saltzera. Gazta zelan egiten zuen kontatzen du eta Eibarrera zelan joaten zen. Oraindik, 62 urte geroago, harremana mantentzen dute bertako dendari batekin.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARE-027-012 kodeko bideoa nahi duzula aipatzea: ahotsak@ahotsak.eus\nBere amak gazta egiten zuen: eskuz egiten zuen, ez makinekin, gaur egun bezala. Eibarrera joaten zen gaztak saltzera. Gazta zelan egiten zuen kontatzen du eta Eibarrera zelan joaten zen. Oraindik, 62 urte geroago, harremana mantentzen dute bertako dendari batekin.\n-Egiten zuenduen gaztairik?\n-Gaztaiek eitten zittuen amak. Amak eitten zittuek. Haik eskuetan. Horreik makiñiakin eta zerakin eitten dittuen moruan, haik eskuetan eitten zittuen, eta nik Eibarren zela urte asko daroieten, ha holako besuen sartute kotzariakin faten zan Eibarrera berak inddako gaztaiekin. Berak eskutan inddako gaztaiekin faten zan. Ba harek bastante beranduen be bai, gaiñera.\n-Eta zelan itten zeban gaztaia?\n-Eskuetan epeldu zera, gatzagixe emon, traputxo baten ifiñi gatzagixe, eta emon harekin gatzagixe eta euki apur bat epeldute, tenplaute zertzen zeuen, eta gero batu eskuekin eta gaztanontzixetan sartu ta ya geratzen zan, eta hurrengo egunera artien han euki eta han etara. Eta trapu gaintxuetan ipiñi zerien, mahi gaiñien edo zerien, eta. Horreik ez, horreik frigorifikua dauke. Horreik ya modernuak die.\n-Lehen trapu gaiñian, ezta?\n-Lehen trapu gaiñien egoten zien, bentanan ifinitte eta holan. Zela ez euan zerik.\n-Eta gero Eibarrera saltzen zittuan?\n-Bai, Eibarrera. Eibarrera faten zan.\n-Eta zelan etortzen zan Eibarrera?\n-Trenien. Hartu otzaratxue, berak sartu zerien eta gure basarrittik hiru ordu laren daoz zeera, eta ez euen ez kamiñoik eta ez kotxerik orduen. Ha etortzen zan sasoien oiñez Atxabaletara. Ta gero trena hartu eta zeera, Eibarrera. Eta gu faten gitzen dendara, gu ezkondu gitzenien hasi gitzen. Oinddio be ama hil zan baiñe haren zerien. Ezkondu gitzenien hasi hantxe dendan eta oinddio haren alabiakin tratatzen dou. Bai. Ezkondu gitzela pasauko zien hirurogeta bi urte edo pasauko zien. Asi ke... Tratue luzie, je-je.\nAzokara saltzera joateko prestaketak.\nAma Durangoko plazara


About: dbpedia-eu:Titus_Annius_Milo Goto Sponge NotDistinct Permalink\nMilo, latinez Titus Annius Milo Papianus, politikari erromatarra izan zen. Ponpeioren alde eginda, gladiadore-taldeak prestatzen zituen Erromako kaleak menpean edukitzeko eta Klodio Pulkerren taldeen kontra egiteko. K. a. 57an plebeko tribuno izendaturik, Zizeronen bueltatzea sustatu zuen, Klodio Pulkerren aukaritza gorabehera. K. a. 54an pretorra zela, Fausta Silaren alabarekin ezkondu zen. K. a. 53an, Milo kontsulgaia eta Klodio Pulker pretorgaia zirela, kasualitatez topo egin zuten jarraitzaile armatuekin. Borroketan Klodio Pulker hilik suertatu zen. Milo herbesteratu zuten horren ondorioz. Galian, Marko Zelio Ruforekin batera, Zesarren kontra matxinatu zen K. a. 48an, baina, atzemanda, hil egin zuten.


Libanok gobernu berri bat izango du, hamahiru hilabeteren ostean | Mundua | Berria\nLibanok gobernu berri bat izango du, hamahiru hilabeteren ostean\nNajib Mikati izango da lehen ministroa. Krisi ekonomikoari aurre egitea jo dute lehentasuntzat\nNajib Mikati, gobernua osatzeko eginbeharra hartu berritan, uztailean. AEL HAMZEH / EFE Tamaina handiagoan ikusi\nUrtebete baino gehiago behar izan dute Libanoko politikariek gobernu berri bat osatzeko. Michel Aoun presidenteak jakinarazi duenez, Najib Mikati lehen ministro izendatuak lortu du haren kabinetea osatzeko akordioa. Herrialdeko krisi ekonomikoa medio, egoera «oso zail batean» daudela onartu du Mikatik. Hala, gobernu berriaren lehentasuna «kolapso egoera» amaiaraztea izango da, «oparotasuna» lortzeko bidean. Asteleheneko lehen gobernu bileraren ostean, eta behin kabinetea martxan jarrita, nazioarteko erakundeen diru laguntzak jaso ahal izango ditu herrialdeak.\n«Gobernua Libanoren beharretan zentratuko da. Aberriaren interesen alde, behar denarekin arituko gara lankidetzan, Israelekin izan ezik», azaldu du Mikatik, gobernuaren osaera ofizial egin duen lege dekretua sinatu berritan. Hala, «arabiar munduaren» beharra dutela nabarmendu du.\nZabaldutako informazioen arabera, Mikatiren kabinetea 24 lagunek osatuko dute: horien erdia musulmanak izango dira, eta beste erdia kristauak; tartean, emakumezko bakarra. Hala, Abdallah Abu Habib izango da Atzerri ministroa, eta Bassam Mawlawik gidatuko du Barne Ministerioa.\nKhalilekin batera, Walid Fayyad eta Firass Abiad, hurrenez hurren, Energia eta Ur ministro eta Osasun ministro izendatu berriak, izango dira kabineteko kiderik garrantzitsuenetako batzuk. Krisi ekonomikoaren ondorioz, elektrizitate, erregai eta ur edangarri eskasia dago Libanon. Besteak beste, gasolindegietako erregaia konfiskatzeari ekin zion armadak abuztuan, espekulazioa eten, eta gasolina eta diesela herritarren artean banatzeko asmoz.\nErregai eta elektrizitate falta horren ondoriorik nabarmenenetako bat herrialdeko osasun sistemak jasandako kalteak izan dira. Sendagaiak eta medikuntza materialak jasotzeko arazoez gain, elektrizitate etenek ospitaleen eguneroko lana zaildu dute, hainbat eremutan eguneko lau ordutara murriztu baita hornidura.\nGobernua osatzeko negoziazioetan arazoak eragin dituen kargua, ordea, beste bat izan da; Gizarte Gaietarako ministroarena. Izan ere, Hector Hajjarrek gidatuko duen ministerioaren bidez kudeatuko dira datozen hilabeteetan atzerritik irits daitezkeen laguntza ekonomikoak.\nNazioarteko hainbat erakundek, tartean NDF Nazioarteko Diru Funtsak, gobernu baten osaerarekin lotu dituzte herrialdea eraberritzeko balizko diru laguntzak. Hala, azken hilabeteetan, laguntza humanitarioa izan da jasotako babes bakarra; besteak beste, NBEk 313 milioi euro inguru bildu zituen abuztuaren hasieran, 1,1 milioi libanoarrentzat eta 200.000 migratzailerentzat, elikagai eta sendagai hornidura bermatzeko.\nIazko abuztuaren 4an Beiruteko portuan izaniko leherketak gutxienez 203 hildako eragin zituen, eta 6.000 zauritu baino gehiago utzi. Ezbeharrak bat egin zuen COVID-19ak eragindako pandemiarekin eta jada presente zegoen krisi ekonomikoarekin. Herritarrek jomugan jarri zuten orduko gobernuaren jarduna, eta Hasan Diab lehen ministroak eta haren kabineteak hilaren 10ean aurkeztu zuten dimisioa.\nMustafa Adib izan zen gobernu berri bat osatzeko saiakera egiten lehena. Haren porrotarekin, ordea, Aoun presidenteak Saad Hariri lehen ministro ohiaren esku utzi zuen betebeharra. Hainbat hilabetez negoziatzen aritu ostean, baina, uztailean amore eman zuen, Aoun berarekin izaniko desadostasunak medio.\nIndar politikoen arteko ulertu ezinak medio, nazioarteak presioa areagotu zuen. Hala nola Europar Kontseiluko presidente Charles Michelek «erreforma politiko eta ekonomiko sakon baten» beharra nabarmendu zuen Beiruteko leherketaren urteurrenean, eta Frantziako presidente Emmanuel Macronek gehitu zuen gobernu bat osatzea «lehentasuna» zela.\nMikatik lortu du egoera baretzea. Ardura hartu zuenetik, 45 egun behar izan ditu akordioa ixteko. Libanoko pertsonarik aberatsena hirugarrenez izango da lehen ministro; aurrez, 2005ean eta 2011n izan zen. Printzipioz, datorren urteko maiatzera arte iraun beharko luke agintean. Ordurako daude deituta parlamentua berritzeko bozak.


Usteak | Hizkuntza akatsak | 3 orrialdea\nOkerrak: *urtarrila bukaeran, *ekaina hasieran, *iraila amaieran…\nZuzenak: urtarril bukaeran, ekain hasieran, irail amaieran…\nKategoria Usteak, etiketak Izen Sintagma, 2014/01/29 egilea Miren Basurto.\nOkerrak: *2014ean, *2014eko, *2014etik, *2014era…\nZuzenak: 2014an, 2014ko, 2014tik, 2014ra…\nMaiz entzuten eta irakurtzen ditugu honelakoak:\n*Gaur eman digute 2014eko lan egutegia.\n*2014ean zuen ametsak egia bihur daitezela opa dizuet.\n*2014etik aurrera egoerak hobera eginen du.\n*Bihar aurkeztuko dute 2014erako aurrekontua.\nZenbait hiztunen ustez, diptongoz bukatutako hitzak kontsonantez bukatutakoak bezala deklinatu behar dira. Uste okerra da hori, diptongoz bukatutako hitzak bokalez bukatutako beste edozein bezala deklinatu behar baitira. Hala dio Euskaltzaindiaren 29. arauak: Diptongoz bukatzen diren izenen deklinabidea.\nKategoria Usteak 2013/12/18 egilea Miren Basurto.\nEskerrak etorri zaren = Eskerrak etorri zarela\nBi egiturak dira zuzenak, eta biek esanahi bera dute; nahiz eta, zenbaiten ustez, bata bestea baino egokiagoa izan.\nEuskaltzaindiaren Hiztegi batuan sarrera hau dator:\neskerrak: eskerrak zure laguntzari!; eskerrak ez dela etorri; eskerrak etorri ez den.\nKategoria Usteak 2013/11/14 egilea Miren Basurto.\n“cm” ala “cm.” idatzi behar da?\nZenbaiten ustez, neurri-unitateak adierazteko, puntua idatzi behar da ikurraren ondoren; adibidez: *cm., *kg., *l., m./s. eta abar. Uste okerra da hori: ez dira laburdurak, nazioartean komunitate zientifikoak adostutako sinbolo edo ikurrak baizik. Beraz, punturik gabe idatzi behar dira: cm, kg, l, m/s eta abar.\nKategoria Puntuazioa, Usteak, etiketak puntua, 2013/10/03 egilea Miren Basurto.\nLanean jardun du = Lanean jardun da\nUste okerra da jardun aditzak beti nor-nork motako erregimena eskatzen duela. Lanean jardun du eta Lanean jardun da esaldiak, esaterako, zuzenak dira biak ala biak. Gainera, esanahiari dagokionez, ez dago alderik. Hona hemen Hiztegi Batuan datorren sarrera:\njardun 1, jardun, jarduten. da/du ad.: lanean jardun da / du egun osoa.\nKategoria Usteak 2013/09/26 egilea Miren Basurto.\nZentimetro, zentilitro, zentigramo\nZentimetro, zentilitro eta zentigramo z letrarekin idazten dira euskaraz.\nZenbaiten ustez, ordea, ikurra idatzi behar dugunean ere z letrarekin egin behar dugu euskaraz. Uste ustela da hori: *zm, *zl eta *zg oker idatzita daude. Neurri unitateen sinboloak idazteko, nazioartean komunitate zientifikoak adostu eta erabakitako ikurrak erabili behar ditugu. Hori dela eta, cm, cl eta cg dira zuzenak.\nKategoria Usteak, etiketak ikurrak, sinboloak, 2013/09/12 egilea Miren Basurto.\n“des-” eta “ez-” aurrizkiak: desberdin, ezberdin…\nUste okerra da desberdin, desberdindu eta desberdintasun baino egokiagoak direla ezberdin, ezberdindu eta ezberdintasun. Sei hitzak daude jasota eta ontzat emanda Euskaltzaindiaren Hiztegi Batuan. Hona hemen sarrerak:\ndesberdin izond. Sin. ezberdin\ndesberdindu, desberdin/desberdindu, desberdintzen. da/du ad. Sin. ezberdindu\ndesberdintasun iz. Sin. ezberdintasun\nKategoria Usteak, etiketak Hiztegi Batua, 2013/05/20 egilea Miren Basurto.\nPartitiboa dela eta (II)\nPartitiboa eta GABE postposizioa:\nBi esaldi hauetan zein da zuzena?\na) Gatz gabe jateko agindu dit sendagileak.\nb) Gatzik gabe jateko agindu dit sendagileak.\nZenbaiten ustez b) aldaera bakarrik da zuzena. Uste dute “gabe” postposizioarekin nahitaezkoa dela partitiboa. Uste okerra da, ordea. Bi aldaerak dira zuzenak eta esanahi bera dute. Ikus Euskaltzaindiaren Hiztegi Batuan datorren sarrera:\ngabe: argirik gabe; argi gaberik; argi gabe.\nOkerra beste hau da: *Gatza gabe jateko agindu dit sendagileak.\nKategoria Usteak, etiketak deklinabidea, Izen Sintagma, postposizioak, 2013/05/03 egilea Miren Basurto.\nZenbaiten ustez, “C” (ze) letra ez da euskal alfabetoko letra. Uste okerra da hori.\nEuskaltzaindiaren 17. arauan, Euskal alfabetoaren letren izenak deiturikoan, zehaztuta daude euskal alfabetoa osatzen duten letrak, eta C ere hor dago. Ze du izena.\nArauan, alfabetoaren 27 letren zerrenda osoa eta izenak eman ostean, ohar hau txertatu dute Euskaltzaindikoek: “Letra hauetatik c eta honen aldaera ç (c hautsia), q, v, w, eta y ohiko euskal hitzak idazteko erabiltzen ez diren arren, kanpotar izenak transkribatzeko beharrezkoak direlarik, euskal alfabetoan sartzen dira”.\nKategoria Usteak, etiketak alfabetoa, arauak, 2013/05/02 egilea Miren Basurto.


Arraioa! Lerdesaurioa! | Desclée de Brouwer\nVersión electrónica Arraioa! Lerdesaurioa!\nPrecio ebook 6.99 €\nDuela ilargi asko, munstro erraldoi eta beldurgarri batek Urk tribua ikaratu zuen, eta Urk umeak lerdez zikindu eta osorik irentsi zituen. Piztia itzuli egin da, eta Mailuburu Buruzagiak erabaki du Urk bat sakrifikatu behar dutela munstroa urrun mantentzeko.\nIggy izoztuta geratu da bere lagunak hezur laburra atera duela ikusi duenean. Baina hezur laburra atera duen neska are harrituago geratuko da Iggy bera salbatzera joan dela ikustean.\nLantza batekin eta... sare batekin armatuta... oso plan eraginkor bat bururatu beharko zaio.


1995 m. Benzinas 2.0 l Mechaninė Imobilaizerio antena - PARDUODAMAS UZ 14EUREIS00017529Opel Vectra 1995 2.0 PetrolKODAS: 90562025 G26813, 5WK4597AUTOMOBILIAI ARDOMI DALIMIS, TURIME NAUDOTAS AUTOMOBILIU DALIS IR NAUJAS AUTOMOBILIU DALIS!DEL DALIU SKAMBINTI +37067284123. KAINOS DERINAMOS!!!WWW.EUROIMPEX.LT----------------------------------- INTERNETINE PARDUOTUVE - ----------------------------------- https://shop.euroimpex.lt -----------------------------------KIEKVIENA DIENA ARDOMI NAUJI AUTOMOBILIAI, O DETALES SANDELIUOJAMOS! DALIS PRISTATOME I VIETA!!!!!!!!!!! AUTOMOBILIU UTILIZAVIMAS KONTAKTAI:EURO IMPEX UTENA Tel: +37062992282SVETAINE: HTTPs://euroimpex.lt SKYPE CONTACT: euroimpex11 Email: dalysutena@gmail.COMSUPERKAME DEFEKTUOTUS AUTOMOBILIUS


Ostegunean ez da Tipi-Topa irteerarik izango | Lezoko Unibertsitateko Udala\nHasiera » Berriak » Ostegunean ez da Tipi-Topa irteerarik izango\nOstegunean ez da Tipi-Topa irteerarik izango\nAurreikusia bazegoen ere, azkenean, ostegun honetan, abenduaren 7an, ez da ohiko Tipi topa saiorik egingo.\nDatorren astean, abenduaren 14an, ospatuko da, beraz, hurrengo saioa. Partehartzaileak goizeko 10:45ean eta 11:00etan abiatuko dira Gurutze Santuaren plazatik.\nAzken irteera, abenduaren 21ean izango da.\nEdonork du aukera ibilaldietan parte hartzeko, nahiz eta 60 urtetik gorako herritarrentzat eta aktibitate fisikorik egiten ez dutenentzat aurreikusita dagoen. Partaide izateko udaletxe aurrera agertu besterik ez da egin behar.\nUdalak gogorarazi duenez, ibilbideak seguruak dira eta ondo egokituta daude ibiltzeko zailtasunak dituzten herritarrentzat. Horrez gain, Lezoko entitate ezberdinetako boluntarioen laguntza jasotzen da ibilbide osoan zehar. Hori dela eta, Udaletik, beste behin, herritarrak egitasmo atsegin honetan parte hartzera gonbidatu eta animatu dituzte.


HABE IKASBIL: Hontza eta elefantea\nKeywords: deabru, elefante, erregina, adiskide, errege, ezkondu, hontza, oihan, ipuin, akabatu, amets\nHABE aldizkariaren 37. alean eman zen argitara ipuin hau, 1984an. Testua eguneratuta ekarri dugu orain IPUINAK atalera.\nCuentos Populares de Asia, 3, Doncel, 1982, 147-150. orr.\nBehin batez, oihan itsu batean hontza eta elefantea bizi ziren, eta oso adiskideak ziren. Urte luzetan elkarrekin eraman zituzten pozak eta atsekabeak, eta unerik zailenetan ahaleginak egin zituzten beti elkarri laguntzeko.\nEgun batean, elefantea goseak zegoen eta janari bila hasi zen. Oihanean barrena zihoan eta nahiko barruan sartu zenean, bat-batean deabru-bilera batekin topo egin zuen. Deabruen Erregeak amets egina zuen, hain zuzen, ametsetan elefante bat jan zuelarik. Hori dela eta, deabruek beren aurrean haragi eta hezurrezko elefante bat zeukatela ikustean, Erregearen ametsa egia bihurtu zela uste izan zuten. Harrapatu zuten elefantea eta bera akabatzeko prest zeuden. Nahiz eta elefantearen protestak handiak izan, ez zituzten kontuan hartu. Azkenean, zera esan zuen elefanteak:\n- Azken mesede bezala, hauxe eskatzen dizuet: nire adiskiderik zaharren eta minenarekin bilera egiten utz diezadazuela.\nDeabruek egin zioten mesede hau elefanteari, eta honek bere hitza eman zien, berehala itzuliko zela bera jan zezaten. Gero hontza bere adiskidea ikustera joan zen. Bidean zera galdetzen zion elefanteak ikusten zuen jende guztiari:\n- Egia dela uste al duzu, alegia, zuek zerbait ametsetan jaten baduzue, gero egiaz eta benetan jan behar duzuela?\nEgia zela segurtatzen zioten denek; beraz, elefante gaixoa gero eta eroriago zegoen eta oso zorigaiztoko sentitzen zen. Azkenean, bere adiskidea bizi zeneko arbolara iritsi zen elefantea eta hontza adar batean lasai eserita aurkitu zuen. Keinuen bidez, elefanteak kontatu zion hontzari zer gertatzen zen eta esan zion:\n- Beno, adio, adiskide maite; orain banoa deabruen Erregeak jan nazan.\n- Ez, ez, inola ere ez -esan zuen hontzak-; ez ezazu etsi. Uztazu zeurekin joaten eta asmatuko dut zerbait zu salbatzeko.\nHorrela bada, bi adiskideak deabruen Jauregira abiatu ziren. Adiskidearen laguntasunak ederki kontsolatu zuen elefantea. Hontza elefantearen buru gainean jarri zen, zeren eta hegan egin behar izanez gero, elefantea baino lehenago iritsiko baitzen horrela.\nDeabruak bilduta zeuden tokira iritsi zirenean, hontzak lozorro sakon batetik esnatu berria balitz bezala egin zuen. Harrotu zituen hegoak eta begiak zabal-zabalik, deabruen batzarrari begira geratu zen. Gero esan zuen:\n- Egin berria dut amets zoragarri bat, zeren eta deabruen Erreginarekin ezkontzen nintzela egin baitut amets. Beraz, orain benetan ezkondu behar dut berarekin. Non da bera?\nDeabruak, ordea, protestan hasi ziren indar bizian. Honela esan zioten hontzari:\n- Ezin ezkonduko zara gure Erreginarekin amets ergel batean berarekin ezkondu zarelako.\nBerehalakoan erantzun zuen hontzak:\n- Nik ezin badut lortu nire ametsak egia bihurtzea, nolatan nahi du zuen Erregeak elefante hau jatea, berak ametsetan jan duela pentsatu duelako bakarrik? Nire adiskidea jan nahi horretan segitzen badu, nik ere zuen Erreginarekin ezkontzeari eutsiko diot.\nDeabruak erabat jota geratu ziren, zer egin ez zekitela. Beraz, hontzari eta elefanteari beren etxera itzultzen utzi zieten, eta horrela salbatu zuen hontzak bere adiskide elefantearen bizia.\nADISKIDE MINA.- Lagun bihotzekoa. Amigo/a intimo/a.\nAKABATU.- Hil. Ehiztariak animaliak akabatu egiten ditu.\nATSEKABE.- Nahigabea, zoritxarra.\nEGIN BERRIA DUT.- Duela gutxi egin dut, arestian egin dut. Era berean esaten da: aita etorri berria da, ogia erre berria da.\nELKARREKIN ERAMAN.- Compartir.\nERGEL.- Hutsal, balio gutxiko.\nHEGOAK HARROTU.-Hegoak astindu.\nIRITSI.- Heldu, ailegatu.\nJOTA.- Txundituta, leloturik.\nTOPO EGIN.- Ustekabean aurkitu.\nUZTAZU.- Utz iezadazu.\nTales - Aug 11, 1983 - 980 Visits\nTales - Aug 10, 1983 - 843 Visits\nTales - Aug 8, 1983 - 983 Visits\nHABE Aldizkaria - 37 alea\n6 Pedro Aldazabal. Laster Euskadiko filmategi ofiziala sortuko da. 9 "Mikelen heriotza". Imanol Uribe: "Jende asko minduko da" 12 Angoulemako feria. Euskal Herriko komikilariak arrakasta lortu dute Europan 18 Eutanasia gure artean. Ondo hiltzen lagundu! 22 Euskal Herriko Karteldegileak (eta IV) 25 Josu Zabala: "Gehienetan amorruak bultzatzen nau musika jotzera" 30 Ipuinak: Hontza eta elefantea ...[+]\nHABE Magazine - Feb 15, 1984 - 314 Visits